Ramaphosa moet sê oor standbeelde – VF Plus | Maroela Media
Die VF Plus sê pres. Cyril Ramaphosa se uitsprake dat simbole en monumente wat uit die koloniale- en apartheidstyd dateer, verwyder en elders hervestig moet word omdat dit nie deel kan wees van die nuwe demokrasie nie, skep nie nasiebou nie.
"Dit veroorsaak eerder polarisasie en vervreemding tussen die mense en volke van Suid-Afrika," het dr. Pieter Groenewald, leier van die VF Plus, Vrydag gesê.
Ramaphosa het op Erfenisdag sy steun gegee aan 'n veldtog om sekere standbeelde te laat verwyder en in sogenaamde temaparke te huisves.
In 'n aanlyn toespraak het Ramaphosa gesê monumente wat die land se verdelende verlede uitbeeld moet herposisioneer en verskuif word. Volgens die president het die kwessie reeds tot groot omstredenheid gelei, met sommiges wat sê daar word probeer om die land se geskiedenis uit te wis.
Groenewald het gesê Ramaphosa het ingevolge die Grondwet 'n plig om die nasie te bou.
"Die werklikheid is dat die president verwronge idees het oor die land se geskiedenis. Verlede jaar op Erfenisdag het hy verwys na die Zoeloes by Die Slag van Bloedrivier as "vryheidsvegters". Die VF Plus het hom hieroor tereggewys met die staatsrede vroeër vanjaar.
"Dit maak dit duidelik hy ken nie die korrekte feite oor die geskiedenis van die Afrikaner nie en dit is duidelik dat sy jongste uitsprake oor simbole, gemik is op Afrikaner-simbole.
"As leier van die VF Plus, daag ek die president uit om te sê watter standbeelde en monumente hy wil laat verwyder en waar hy dit wil laat plaas. Hy moet nie net breë uitsprake maak sonder besonderhede nie, aangesien dit 'n emosioneel gelaaide aangeleentheid is en mense sekerheid daaroor wil hê."
Volgens Groenewald moet die president minstens met Afrikaner-kultuurorganisasies praat oor wat beplan word.
"Pres. Ramaphosa is op rekord oor 'n uitlating dat hy alles in sy vermoë sal doen om eenheid in die ANC te verseker, al beteken dit dat hy gesien kan word as 'n swak president vir die land.
"Die monumente-aangeleentheid is 'n duidelike voorbeeld van 'n swak president wat buig voor sy party ten koste van nasiebou en om die aandag af te lei van die korrupsie in die ANC nadat hy onlangs self gesê het die ANC is beskuldigde nommer een wat korrupsie in die land aanbetref.
"Pres. Ramaphosa is vanuit die ANC daaroor gekritiseer en hy wil nou die fokus verskuif na die Afrikaner en die land se erfenis uit die koloniale- en apartheidstyd."
Groenewald sê pleks daarvan om standbeelde en simbole te verwyder, moet Ramaphosa eerder daarop konsentreer om die korruptes in die ANC en die kabinet te verwyder.
"Dan tree hy in belang van Suid-Afrika op soos dit van hom verwag word."
Aag mnr die president, nie eers die magtige engelse kon die afrikaners onderkry nie, julle kan maar probeer met enige verwydering van ons erfenis goed en enige iets anders, ons sal weer die sterkste uitkom.
Mandela se beeld heel 1ste Cyril hy's nie deel van ons geskiedenis nie en was 'n moordenaar en terroris!
Wat van julle korrupsie huh?
Julke val vir eeu oue taktiek . Hulle gebruik alkes om asndag weg td neem van die vemiste Miljarde Rsnde wat vir Hulpfondse bedoel was en vermis word.
Doe Wereld het dit destyds teen SA gebruik om hulle eie foute toe te smeer alles was SA se skuld.
Plaas alles op die skouer van die Witman deur uitsprake dn jy kry die Massa aan jou kant maak nie saak wat jy doen nie.
Hulle kan begin met Nelson Mandela se standbeeld daar by Sandton City. Maak plek daar vir 'n uitstel van al die plaasmoorde wat onder die ANC gebeur het…..'n Boere TreurPlek!